另一方面，又有研究者提出咗新鮮傳入假說（fresh afferent hypothesis）根據呢個假說，MMN 產生嘅過程並唔涉及記憶相關嘅腦功能，而純粹係源自負責處理感官訊息嘅神經細胞－呢班研究者指出，當感官神經細胞重複噉感知同一個刺激嗰陣，佢哋對嗰個刺激嘅反應會變弱，而當一個違反規律嘅刺激出現嗰時，會令到另一柞神經細胞突然猛烈噉啟動，引致 MMN 。